|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për disa ndryshime në ligjin nr. 48/2014 “Për pagesat e vonuara në detyrimet kontraktore e tregtare”” | |
| **MINISTRIA UDHËHEQËSE** | Ministria e Financave dhe Ekonomisë | |
| **FAZAE POLITIKËS/VLERËSIMIT TË NDIKIMIT** | Zhvillim | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Direktiva 2011/7/EU, e Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”; Celex: 32011L000, Fletorja Zyrtare e Bashkimit Europian, Seria L, nr. 48, datë 23.2.2011, f. 1–10. | |
| **PUBLIKIMET DHE STRATEGJITË E LIDHURA** | Jo e zbatueshme”. | |
| **DATA E KONSULTIMIT PUBLIK** | [Data /Asnjë konsultim publik] | |
| **DATA E VLERËSIMIT TË NDIKIMIT** | 30.10.2020 | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | JO | |
| **NUMRI I VLERËSIMIT TË NDIKIMIT** | 2019 - MFE - 24 | |
| **TE DHËNA KONTAKTI**  **(EMRI, E-MAIL, NUMRI I TELEFONIT TËPERSONIT TË KONTAKTIT)** | Irida Barkaj [irida.barkaj@financa.gov.al](mailto:irida.barkaj@financa.gov.al)  Tel: 0693692886 | |
|  | | |
| **PJESA 1: PËRMBLEDHJEEKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Në kuadër të raportimit vjetor për Progres Raportin e Komisionit Evropian, Ministria e Financave dhe Ekonomisë në cilësinë e institucionit lider për kapitullin 20 “Ndërmarrjet dhe politikat industriale” ka si përgjegjësi kryesore harmonizimin dhe zbatimin e “acquis”, pjesë e të cilit është edhe direktiva 2011/7/EU, e Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”; Celex: 32011L000, Fletorja Zyrtare e Bashkimit Europian, Seria L, nr. 48, datë 23.2.2011, f. 1–10.  Ndonëse nga të dhënat e siguruara nga Ministria e Shëndetësisë dhe Mbrojtjes Sociale detyrimet kontraktuale janë përmbushur në masën 98% dhe pagesat e mbetura jane realizuar brënda vitit, si edhe informacionit të dërguar nga Bashkimi i Dhomave të Tregtisë dhe Industrisë, se asnjë sipermarrje nuk është mbyllur për shkak të vonesave në pagesa dhe asnjë prej tyre nuk ka humbur punonjës për shkak të pagesave të vonuara, ky harmonizim konsiston në sigurimin e funksionimit të duhur të tregut të brendshem në Bashkimin Evropian, duke nxitur aftësinë konkurruese të ndërmarrjeve tregtare dhe, në vecanti, të ndërmarrjeve të vogla dhe të mesme. Detyrimet e prapambetura për Drejtorinë Qendrore të Operatorit të Shërbimeve të Kujdesit Shëndetësor (1013147), në total janë 360.000 lekë, Detyrime të paguara në vlerën prej 360 000 lekë (Urdhër-shpenzim nr. 35, datë 14.04.2020). Detyrime të mbetura 0 lekë.  Gjithashtu në kushtet e anëtarësimit në BE kur të lidhen kontratat apo marrëveshjet me palet dhe caktohet afati i pagesës, ky afat të konsiderohet i vlefshem, me perjashtim të rasteve kur dëmton dhe vë në pozitë diskriminuese kreditorin.  Ligji nr, 48/2014 “Për pagesat e vonuara në detyrimet kontraktore”, ka për synim të rregullojë çështjen e kryerjes me vonesë të pagesave që rrjedhin nga transaksionet tregtare, duke trajtuar në mënyrë specifike rregullimin e pasojave kundrejt subjekteve që janë në vonesë në pagesat e tyre.  Ligji nr. 14/2014 është një nga ligjet e rëndësishme për funksionimin e suksesshëm të sipërmarrjeve tregtare në treg, sidomos përsa i përket “klimës” së likuiditeteve të sipërmarrjeve tregtare. Korniza ligjore për të mbështetur krijimin dhe funksionimin e suksesshmëm të sipërmarrjeve në Shqipëri, është pothuajse e plotë. Ligjet e fundit të përfshira në legjislacionin tregtar, sidomos legjislacioni specifik që rregullon mënyrën e organizimit dhe të ushtrimit të veprimtarisë së subjekteve tregtare, regjistrimi i tyre, si dhe procedurat e reja tatimore etj., kanë krijuar atë bazë ligjore për rregullimin e veprimtarisë së këtyre subjekteve. Por megjithatë, legjislacioni shqiptar, si një legjislacion në zhvillimi, duhet t’u paraprijë edhe çështjes së kryerjes me vonesë të pagesave, që rrjedhin nga transaksionet tregtare të furnizimit me mallra apo shërbime.  Sot, një çështje shqetësuese për sipërmarrjet tregtare është edhe fakti i kryerjes me vonesë të pagesave për shkak të transaksioneve tregtare, në lidhje me furnizimin e mallrave apo shërbimeve. Kjo situatë është shqetësuese në rastet kur këto vonesa vijnë edhe për shkak detyrimeve për të kryer pagesë nga ana e autoriteteve publike kundrejt sipërmarrjeve tregtare, të cilat kanë furnizuar këto autoritete me mallra apo shërbime.  Një prej masave parësore është zvogëlimi i barrës administrative dhe nxitja e sipërmarrjes, ndër të tjera duke u kujdesur që faturat, përfshirë edhe faturat e lëshuara nga subjektet e tregut, për mallra dhe shërbime, parimisht të shlyhen brenda një muaji, për të lehtësuar kështu kufizimet mbi likuiditetin. Shumica e mallrave dhe shërbimeve me të cilat furnizohen subjektet ekonomike dhe autoritetet publike nga subjekte ekonomike, përfshijnë në vetvete edhe kushtin e kryerjes më vonë të pagesës për këto furnizime. Përkundrejt lëvrimit të mallrave apo realizimit të shërbimeve, shumë fatura të lidhura me to shlyhen mjaft kohë me vonë pas afatit që ato duheshin kryer. Duke u nisur nga kjo situatë, që krijohet (i) për shkak të kushteve të rëna dakord nga subjektet ekonomike në marrëveshje me njëri tjetrin, apo (ii) duke marrë për bazë faktin që kontratat e shtetit për të pranuar shërbime nga subjektet ekonomike, shpeshherë parashikojnë kryerje të pagesës pas marrjes së furnizimit, kjo situatë e tillë ka sjellë që të ketë vonesa në kryerjen e këtyre pagesave, dhe për pasojë të sjellë dëme në financat e subjekteve ekonomike që kryejnë furnizimin. | | |
| **OBJEKTIVAT**  *Cilat janë objektivat dhe efektet e synuara të propozimit?*   * Debitorët të përballen me masat që i dekurajojnë ata nga pagesat me vonesë. * T’ju krijohet mundësia kreditorëve që të ushtrojnë plotësisht dhe në menyrë efektive të drejtat e tyre kur paguhen me vonesë. * Përafrimi i mëtejshëm me Direktivën 2011/7/EU “Për luftën kundër pagesës me vonesë në transaksionet tregtare” duke përmbushur detyrimet që burojnë nga procesi i integrimit në BE; | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimevekryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsionet e diskutuara janë:  *Opsioni 0 (status quo):* të vijohet me kuadrin ligjor ekzistues e konkretisht me ligjin nr. 48/2014, “, “Per pagesat e vonuara në detyrimet kontraktuale dhe tregtare”;  *Opsioni 1:* Shfuqizimi i ligjit aktual dhe hartimi i një ligji të ri.  *Opsioni 2 (i preferuar) :* Ndryshimi i ligjit aktual, pra i ligjit nr. 48/2014 “Per pagesat e vonuara në detyrimet kontraktuale dhe tregtare”  *Opsioni 3:* Hartimi i nje akti nënligjor (si VKM) që parashikon rregullimet e synuara për rregullimin e pagesave të vonuara në detyrimet kontraktuale dhe tregtare.  *Opsioni 4:* Nëpërmjet negocimit ndërmjet institucioneve debitore dhe bizneseve të hartohet një memorandum/marreveshje mirëkuptimi me kushtet që janë parashikuar në ndryshimet e ligjit aktual. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  Ndikimet e opsionit të preferuar janë:  *Ndikimet mbi buxhetin:* Në periudhën afatshkurtër: Projektligji nuk parashikon efekte financiare në buxhetin e shtetit. Aktualisht nuk ka pasur ndonje parashikim për kompensim për rastet kur ka shtyrje të afatit të pagesave. Nuk ka ndonjë kosto për familjarizim të administratës me ndryshimet ligjore. Po ashtu nuk parashikohen kosto administrative për të ndjekur pagesat e vonuara pasi deri më sot nuk ekzistojnë të tilla.  Ndikimi mbi bizneset: Bizneset përfitojnë nga zbatimi korrekt i projektligjit, duke siguruar likuiditet në një kohë më të shpejtë. Deri më sot nuk ka patur probleme, pasi sipas MSHMS 98% e detyrimeve kontraktuale jane shlyer në kohë, po ashtu edhe 2% e tyre janë likujduar brenda vitit, nuk mund të kemi një vleresim monetar.  Në projektligjin e propozuar, nuk parashikohen detyrime shtesë, por vetëm ndryshimi i afateve nga 1 vit në 60 ditë. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është zgjedhur opsioni nr. 2, kjo për arsye se:  Përafrimi i ligjit 48/2014 “Per pagesat e vonuara në detyrimet kontraktuale dhe tregtare” sipas direktivës 2011/7/EU, të Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”, mund të kryhet përmes amendimit të propozuar në ligj. Synimi i projekt-ligjit është të ofrojë një kuadër ligjor bashkëkohor, të qartë dhe të përditësuar, në përputhje të plotë me Direktivat e BE-së për SME-të. Objektivat që kërkon të arrijë janë përafrimi dhe zbatimi i legjislacionit të BE-së për SME-te dhe përmbushja e kërkesave të MSA-së, si dhe kërkesave të tjera që burojnë nga zhvillimi ndërkombëtar në këtë fushë.  Duke marrë për bazë rëndësinë që ka shërbimi i kujdesit shëndetësor, dhe vetë situatën financiare në të cilën ai ndodhet, në këtë nen është parashikuar edhe për raste e kryerjes së pagesave me vonesë nga ana e autoriteteve që veprojnë në këtë sektor. Sistemet e kujdesit shëndetësor, si pjesë themelore e infrastrukturës sociale, shpesh janë të detyruara të realizojnë nevojat individuale me financat në dispozicion të tyre. Shërbimet publike të kujdesit shëndetësor u duhet t’u bëjnë ballë sfidave të vendosjes së prioriteteve për kujdesin shëndetësor, duke vënë në baraspeshim nevojat e pacientëve të veçantë me burimet financiare në dispozicion.  Për rrjedhojë në këtë nen është parashikuar që subjekteve publike që ofrojnë shërbime të kujdesit shëndetësor një shkallë të caktuar elasticiteti në përmbushjen e angazhimeve të tyre tu jepet një afat më i gjatë për shtyrjen e pagesave. Për këtë qëllim, në këtë nen është propozuar lejimi për autoritet publike të kujdesit shëndetësor, që në kushte të caktuara, t’u zgjatet afatin ligjor i pagesave jo më shumë se 60 ditë kalendarike brenda një viti buxhetor.  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 2020** | **Viti 2021** | **Viti 2022** | | **Nuk aplikohet** | **Nuk aplikohet** | **Nuk aplikohet** | | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Në nënkomitetin “Tregti, industria, doganat dhe tatimi” të datës 10 Qershor, Komisioni Evropian kërkoi nga Shqipëria që të konsiderohet se “Transpozimi i saktë dhe zbatimi i plotë i direktivës së pagesave të vonuara mbetet i jashtëzakonshëm dhe është edhe më i rëndësishëm në periudhën e tanishme të krizës për të siguruar likuiditetin ndaj ndërmarrjeve të vogla dhe të mesme.  Në bashkëpunim me Ministrinë e Shëndetësisë dhe Mbrojtjes Sociale si edhe Bashkimin e Dhomave të Tregtisë dhe Industrisë është siguruar informacion në lidhje me shkallën e zbatimit të ligjit nr. 48/2014 “Për pagesat e vonuara në detyrimet kontraktore e tregtare” si edhe pasojat e mundshme të sipërmarrjet, rezultat e të cilave janë pasqyruar në këtë dokument.  Ligji do publikohet gjithashtu në faqen e konsultimit publik. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Zbatimi i ligjit i takon drejtperdrejt MSHMS dhe Drejtorisë Qendrore të Operatorit të Shërbimeve të Kujdesit Shëndetësor në marrëdhenie me subjektet private, të cilat do të zbatojë me rigorozitet parashikimet ligjore në fuqi.  Zbatimi i detyrimeve kontraktuale mundësohet nga gjykatat.  MFE monitoron zbatimin për qëllime të raportimit në nënkomitet me Bashkimin Evropian dhe monitorimin për funksionimin e suksesshëm të sipërmarrjeve tregtare në treg, sidomos përsa i përket “klimës” së likuiditeteve të sipërmarrjeve tregtare, si dhe e zbaton vetë ligjin sa i takon prokurimeve publike që kryen me subjektet private. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Në kuadër të raportimit vjetor për Progres Raportin e Komisionit Evropian, Ministria e Financave dhe Ekonomisë në cilësinë e institucionit lider për kapitullin 20 “Ndërmarrjet dhe politikat industriale” ka si përgjegjësi kryesore harmonizimin dhe zbatimin e “acquis”, pjesë e të cilit është edhe direktiva 2011/7/EU, e Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”; Celex: 32011L000, Fletorja Zyrtare e Bashkimit Europian, Seria L, nr. 48, datë 23.2.2011, f. 1–10.

Ky ndryshim konsiston në sigurimin e funksionimit të duhur të tregut të brendshëm në Bashkimin Evropian, duke nxitur aftësinë konkurruese të ndërmarrjeve tregtare dhe, në veçanti, të ndërmarrjeve të vogla dhe të mesme. Gjithashtu në kushtet e anëtarësimit në BE kur të lidhen kontratat apo marrëveshjet me palët dhe caktohet afati i pagesës, ky afat të konsiderohet i vlefshëm, me përjashtim të rasteve kur dëmton dhe vë në pozitë diskriminuese kreditorin.

Ministria e Shëndetësisë dhe Mbrojtjes Sociale raporton se detyrimet kontraktuale janë përmbushur në masën 98% dhe pagesat e mbetura jane realizuar brenda vitit, ndërkohë që Bashkimi i Dhomave të Tregtisë dhe Industrisë, raporton se asnjë sipërmarrje nuk është mbyllur për shkak të vonesave në pagesa dhe se asnjë prej tyre nuk ka humbur punonjës për shkak të pagesave të vonuara. Detyrimet e prapambetura për Drejtorinë Qendrore të Operatorit të Shërbimeve të Kujdesit Shëndetësor (1013147), në total janë 360.000 lekë, Detyrime të paguara në vlerën prej 360 000 lekë (Urdhër-shpenzim nr. 35, datë 14.04.2020), Detyrime të mbetura 0 lekë.

Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Grupet e prekura nga ky problem janë:

*Biznesi-* Pagesat, të cilat kryhen me një vonesë tej afateve kontraktore apo ligjore, ndikojnë negativisht në likuiditetin e sipërmarrjeve tregtare dhe e ndërlikojnë drejtimin financiar të tyre. Kjo prek edhe aftësinë konkurruese dhe fitimprurëse të tyre, në ato raste kur kreditorit i duhet të gjejë financim të jashtëm, për shkak të pagesës me vonesë për furnizimet me mallra apo shërbime që kreditori ka realizuar. Risku i pasojave të tilla negative rritet shumë gjatë periudhave me rënie ekonomike, kur gjetja e financimit për vazhdimin e veprimtarisë bëhet edhe më e vështirë.

Bashkimi i Dhomave të Tregtisë dhe Industrisë, raporton se asnjë sipërmarrje nuk është mbyllur për shkak të vonesave në pagesa dhe se asnjë prej tyre nuk ka humbur punonjës për shkak të pagesave të vonuara. Ministria e Shëndetësisë dhe Mbrojtjes Sociale raporton se detyrimet kontraktuale janë përmbushur në masën 98% të detyrime kontraktuale gjithsej dhe pagesat e mbetura janë realizuar brenda vitit.

*Qytetarët-* Qytetarët do të përfitojnë produkte dhe shërbime me cmime konkuruese në treg. Bashkimi i Dhomave të Tregtisë dhe Industrisë, raporton se asnjë sipërmarrje nuk është mbyllur për shkak të vonesave në pagesa dhe se asnjë prej tyre nuk ka humbur punonjës për shkak të pagesave të vonuara.

*Qeveria-* Situata e SME-ve në përgjithësi në Shqipëri dhe politikat industriale të tyre janë përgjithësisht në përputhje me parimet e Bashkimit Evropian. Megjithatë, qeveria duhet të sigurojë vazhdimisht që sfidat e mbetura për të përmirësuar mjedisin e biznesit dhe për të hequr pengesat për investime të adresohen me një vëmendje të veçantë dhe për këtë qëllim është një kërkesë imediate, që Direktiva 2011/7/EU për pagesat e vonuara në transaksionet tregtare të transpozohet më tej. Gjithashtu ky projektligj mundëson disiplinimin e autoriteteve publike që ofrojnë shërbime shëndetesore, në cilesinë e tyre si autoritete kontraktore:

Për të qenë korrekt në zbatimin e kontratave me ndermarrjet tregtare që u furnizojnë mallra/ ofrojnë shërbime;

Per të mireplanifikuar fondet në procedure prokurimi

Për të monitoruar kontratat.

**Arsyeja e ndërhyrjes**

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Ky ndryshim i ligjit do të përmirësojë kohën e pagesave duke e shkurtuar atë në mënyrë të ndjeshme nga një vit në 60 ditë, cka do t’i krijojë më shumë likuiditete bizneseve në një kohë më të shkurtër.

Ministria e Shëndetësisë dhe Mbrojtjes Sociale raporton se detyrimet kontraktuale janë përmbushur në masën 98% të detyrime kontraktuale gjithsej dhe pagesat e mbetura janë realizuar brenda vitit, ndërkohë që Bashkimi i Dhomave të Tregtisë dhe Industrisë, raporton se asnjë sipërmarrje nuk është mbyllur për shkak të vonesave në pagesa dhe se asnjë prej tyre nuk ka humbur punonjës për shkak të pagesave të vonuara. Detyrimet e prapambetura për Drejtorinë Qendrore të Operatorit të Shërbimeve të Kujdesit Shëndetësor (1013147), në total janë 360.000 lekë, Detyrime të paguara në vlerën prej 360 000 lekë (Urdhër-shpenzim nr. 35, datë 14.04.2020), Detyrime të mbetura 0 lekë.

Në mënyrë që të sigurohet përafrimit me “aquis” të Bashkimit Europian, për kapitullin 20 “Ndërmarrjet dhe politikat industriale”, është i nevojshëm përafrimi i ligjit nr. 48/2014 “Per pagesat e vonuara në detyrimet kontraktuale dhe tregtare” sipas direktivës 2011/7/EU, të Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”.

**Objektivi i politikës**

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*
* Debitorët të përballen me masat që i dekurajojnë ata nga pagesat me vonesë.
* T’ju krijohet mundësia kreditorëve që të ushtrojnë plotësisht dhe në menyrë efektive të drejtat e tyre kur paguhen me vonesë.
* Përafrimi i mëtejshëm me Direktivën 2011/7/EU “Për luftën kundër pagesës me vonesë në transaksionet tregtare” duke përmbushur detyrimet që burojnë nga procesi i integrimit në BE;

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*
* *Opsioni 0- Status quo; Pra vijimi i gjendjes ekzistuese,* duke mbajtur në fuqi ligjin nr. 48/2014 “Per pagesat e vonuara në detyrimet kontraktuale dhe tregtare”, ruan për një periudhë 1 vjecare mundësinë e likuidimit të pagesave ndaj bizneseve përkatese duke i vështirësuar gjendjen e likuiditetit për këto biznese dhe nuk mundëson përafrimin e nenit 8 të ligjit me nenin 4 të Direktivës 2011/7/EU.

*Opsioni 1 -* Shfuqizimi i ligjit aktual dhe hartimi i një ligji të ri. Ky opsion nuk preferehet, ligji është i përfruar me Direktivën 2011/7/EU, me përjashtim të nenit 4 të Direktivës.

***Opsioni 2 (i preferuar)*** *- Ndryshime në legjislacionin ekzistues.* Ndryshimi që afrohet nëpërmjet këtij opsioni bën të mundur që ëe zvogëlohet koha e pagesave për shërbimet e kryera nga bizneset nga 1 vit në 60 ditë. Ligji nr. 48/2014, “Për pagesat e vonuara në detyrimet kontraktuale dhe tregtare”, të amendohet duke bërë ndryshimet e nevojshme për të siguruar përafrimin e tij me sipas direktivës 2011/7/EU, të Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”; Celex: 32011L000, Fletorja Zyrtare e Bashkimit Europian, Seria L, nr. 48, datë 23.2.2011, f. 1–10.. Ndryshimi i propozuar përplotëson shkallën aktuale të përafrimit të Ligjit 48/2014 me *acquis* duke mos e ndryshuar ligjin në masë të konsiderueshme, por vetëm aq saç nevojitet për të plotësuar hendekun ligjor ekzistues përkundrejt Direktivës. Për të tepër, projektligji nuk krijon efekte financiare duke qenë se nuk ka efekt prapaveprues për pagesa të vonuara para hyrjes së tij në fuqi. Gjithashtu, ndryshimet që propozohen në ligjin aktual nuk janë thelbësore dhe në një masë të konsiderueshme për nga teknika legjislative, pra nuk prekin ndryshim në mbi 50% të aktit.

*Opsioni 3:* Hartimi i nje akti nënligjor (si VKM) që parashikon rregullimet e synuara për rregullimin e pagesave të vonuara në detyrimet kontraktuale dhe tregtare. Ky opsion nuk preferohet, duke qenë se neni 8 i Ligjit nr. 48/2014 nuk e ngarkon Këshillin e Ministrave për nxjerrjen e një akti nënligjor.

# *Opsioni 4:* Nëpërmjet negocimit ndërmjet institucioneve debitore dhe bizneseve të hartohet një memorandum/marreveshje mirëkuptimi me kushtet që janë parashikuar në ndryshimet e ligjit aktual. Ky opsion nuk preferehet, duke qenë se zbatimi i plotë i direktivës së pagesave të vonuara mbetet një rekomandim i Bashkimit Evropian dhe është i rëndësishëm sidomos në periudhën e pandemisë së COVID-19, për të siguruar likuiditete për ndërmarrjet e vogla dhe të mesme.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:* 
  + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe rreziqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
  + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Nga ky ligj i ri preken tre grupe interesi: biznesi, qytetarët dhe qeveria/ sektori publik.

***Biznesi:***

- ndikime të drejtëpërdrejta:

1. Përmirësimi i gjëndjes financiare të biznesit.
2. Biznese më konkuruese

Bizneset që ofrojne shërbime në këtë fushë do të kenë mundësinë e likuidimit financiar në një kohë më të shkurtër (nga një vit në 60 ditë) nga institucionet publike dhe për rrjedhojë një gjendje financiare më të shëndoshë, për rrjedhojë mundësinë për të zhvilluar dhe zgjeruar aktivitetin ekonomik.

- ndikime jo të drejtëpërdrejta:

1) Mundësi më të mira bashkëpunimi për shkak të përmirësimit të klimës së i

investimeve:

***Qytetarët:***

-ndikime të drejtpërdrejta:

1. Mundësi të shtuara për punësim;

Duke qene se bizneset qe zhvillojne aktivitetin ekonomik ne kete fushe do te kene mundesine qe te paguhen ne nje kohe me te shkurter (ne 1/6 e kohes se meparshme) do te kene mundesine e zhvillimit dhe zgjerimit te aktivitetit te tyre dhe per pasoje mundesine e shtimit te punesimit te personelit ne sipermarjet e tyre.

* ndikime jo të drejtëpërdrejta:

1) Rritje të mirëqënies;

***Qeveria/ sektoripublik:***

* ndikime të drejtëpërdrejta:

1. Rritje ekonomike;

Zvogelimi i kohes se likuidimit te kontratave do te coje edhe ne nje programim me te mire te nevojave nga institucionet publike duke ju lejuar vetes qe te kene me shume hapesira per te shtuar sherbimet e kontraktuara dhe per rrjedhoje rritjen e performances se institucioneve perkatese.

- ndikime jo të drejtëpërdrejta:

1. Ulja e tendencës migratore të fuqisë aktive për punë.

*Biznesi:* ndikimet e drejtëpërdrejta janë thelbësore për biznesin, që synon të rrisë investimet e duke rritur investimet, biznesi rrit edhe fitimet. Kultura e vonesave në pagesa krijon pasiguri në zinxhirin e furnizimit dhe krijon mungesë besimi në ekonomi. Ndonëse nuk ka studime të sakta për Shqipërinë, në vendet e tjera ka të dhena që shumë kompani kanë mungesa në likuiditete për shkak të vonesave në pagesa. Përshembull në Mbreterinë e Bashkuar vlerësohet se janë rreth 107,000 Ndërmarje të Mesme e të Vogla që mund të përfitonin nga ndryshimi i këtij afati, pra në 30 ditë. Duke marre në konsideratë që 2.2% e bizneseve janë paguar me vonesë dhe duke pare qe kostoja e ndjekjes se këtyre pagesave është 5000 £, kjo gjeneron një perfitim prej rreth 11.8 milion £.

Ideja që bizneset të marrin një përqindje mbi pagesat e vonuara është shumë komplekse në kuptimin se si të kërkohet, cfarë nivel interesi të paguhet etj.

Po ashtu, duhet të meret në konsiderate që bizneset janë të interesuar për reputacionin e tyre dhe ruajnë dëmtimin e tij ndaj klientit, për rrjedhojë kanë frikë që të ndjekin pagesat e vonuara. Për bizneset e vogla që kane një numër të vogël klientesh nuk do të donin të përdornin legjislacionin për Pagesat e Vonuara se rrezikojnë të humbasin klientin.

*Qytetarët:* një nga faktorët bazë që e kanë shtuar tendencën migratore në popullatën e aftë për punë ka qenë mos gjetja e punës së përshtatshme sipas formimit të tyre, si dhe pagat jo konkurruese. Nga amendimi i ligjit pritet që klima e biznesit të jetë shumë pozitive. Nuk mund të llogaritet në këtë fazë ky ndikim nga ana sasiore, për shkak se edhe nuk ka shtrirje në aktivitetin ekonomik të deritanishëm.

*Qeveria/ sektori publik:* forcimi i klimës së biznesit në vend sjell më shumë të hyra në buxhetin e Shtetit, si nga zëri tatime taksa, edhe për sigurime shoqërore e shëndetësore, etj. Po ashtu duke qenë se shoqërohet me hapjen e vendeve të reja të punës, shumë njerëz do të dalin nga skema e ndihmës sociale dhe do të jenë në grupin e të punësuarve, duke pakësuar shpenzimin buxhetor për ndihmën sociale e duke u kthyer ata në kontribues në skemën e sigurimeve shoqërore dhe shëndetësore. Nga ana sasiore është e pamundur llogaritja në këtë fazë.

*Ndikimi mbi ndërmarrjet e vogla dhe të mesme:* Ndërmarrjet e vogla dhe të mesme mund të përjetojnë ndikimet si pjesa tjetër e biznesit, për të qëndruar në treg, si dhe do të jenë nën presionin e caktimit të pagave më të larta për punonjësit e tyre, në mënyrë që të mos iu ikin punonjësit drejt shoqërive shumëkombëshe e që i përkasin zinxhirit ndërkombëtar të prodhimit apo të shërbimeve.

Lidhur me ndikimet jo të drejtpërdrejta:

*Biznesi:* Nëse përmirësohet klima e biznesit në vend, atëherë krijohen kushtet e përshtatshme për rritjen e investimeve në vend dhe ofruar të mira dhe shërbime më cilësore.

* *Qytetarët:* Rritje të mirëqënies, për shkak të mbajtjes së vendeve të punës, si rezultat i një përfomance të mirë nga ana e bizneseve.

*-Qeveria/ Sektori publik:* Ulja e tendencës migratore të fuqisë aktive për punë, si rezultat i sigurisë kushteve të mira të punës që do të mundësohen nga bizneset si rrjedhojë e një situate më të sigurt financiare.

Supozimet në të cilat janë bazuar parashikimet dhe risqet janë:

1. Supozimi kryesor është që të mos funksionojmë në situata të jashtëzakonshme sikurse po jemi duke funksionuar tashmë kur sistemi shëndetesor është nën një sulm për shkak të pandemisë, situata këto që kanë qenë të paparashikuara jo vetëm për këtë sektor por për ekonominë më gjerë.

*Risqet* më të mëdha për të penguar realizimin e përfitimeve/ pritshmërive pas miratimit të amendimit të ligjit nr. 48/2014 “Për pagesat e vonuara në detyrimet kontraktore”, janë si vijojnë:

1. Sa më e vogël të jetë ndërmarrja, aq më i madh është rreziku për vazhdimin në kushte normale të aktivitetit, përfshirë edhe nevojat për të shlyer faturat e papaguara dhe për rrjedhoje, mund të pengojë rrjedhën e parave të biznesit dhe në mënyrë ekstreme mund të çojë edhe në falimentim. Masat legjislative të prezantuara për të shmangur pagesat e vonuara sa më shumë që të jetë e mundur, kontribuojnë në mbijetesën e bizneseve dhe rritjen ekonomike dhe punësimin. Një nga rreziqet më të mëdha janë edhe situatat kur kemi epidemi apo pandemi dhe natyrisht që vështiresohen mundesitë për të përmbushur detyrimet kontraktuale.
2. Po ashtu në situata të tilla kemi shpalljen e gjendjes se jashtëzakonshme dhe në të tilla situata bizneset do të duhet të jenë nën vemendjen e Qeverisë nëpermjet skemave të ndryshme të subvencionit.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni nr.2, amendimi i ligjit nr48/2014, “Për pagesat e vonuara në detyrimet kontraktuale dhe tregtare”, është opsioni i preferuar.

Arsyet për zgjedhjen e këtij opsioni janë si vijojnë:

*Së pari:* Projekt-ligji synon të ofrojë një kuadër ligjor bashkëkohor, të qartë dhe të përditësuar, në përputhje të plotë me Direktivat e BE-së për SME-të. Objektivat që kërkon të arrijë janë përafrimi dhe zbatimi i legjislacionit të BE-së për SME-te dhe përmbushja e kërkesave të MSA-së, si dhe kërkesave të tjera që burojnë nga zhvillimi ndërkombëtar në këtë fushë.

*Së dyti:* Nga mënyra si është konceptuar ky projektligj, ai mishëron praktikën më të mirë ndërkombëtare, në fushën e biznesit mes Shqipërisë dhe shteteve të tjera.

*Së treti:* Ky projektligj përcakton rregulla për llogaritjen e afateve dhe kamatave ligjore për pagesat e vonuara në rastet e furnizimit me mallra apo shërbime nga ana e subjekteve ekonomike dhe autoriteteve shtetërore, në mënyrë që të sigurohet funksionimi i duhur i tregut të brendshëm, duke nxitur aftësinë konkurruese të sipërmarrjeve tregtare dhe në veçanti të sipërmarrjeve të vogla dhe të mesme

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria e Shëndetësisë dhe Mbrojtjes Sociale do të jetë njësia përgjegjëse për zbatimin e opsionit të zgjedhur.

Nuk ka pengesa për zbatimin e opsionit të zgjedhur, pasi MSHMS do të ndjekë dhe zbatojë dispozitat e ligjit në fuqi.

MSHMS do të raportojë pranë MFE për zbatimin e ligjit, me qëllim monitorimin për funksionimin e suksesshëm të sipërmarrjeve tregtare në treg, sidomos përsa i përket “klimës” së likuiditeteve të sipërmarrjeve tregtare, si dhe e zbaton vetë ligjin sa i takon prokurimeve publike që kryen me subjektet private.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Ministria e Shëndetësisë dhe Mbrojtjes Sociale do të hartojë raporte periodike, të paktën 1-vjeçare për zbatimin e ligjit.

Drejtoria Qendrore e Operatorit të Shërbimeve të Kujdesit Shëndetësor do të qendrojë në koherencë me subjektet private me qëllim përmbushjen e çdo detyrimi ligjor ndaj këtij të fundit.

Monitorimi i vazhdueshëm deri në përmbylljen e procedurës së nisur nga DQOSHKSH si Autoritet Kontraktor.

Llogaritja e afateve ligjore, zbatimin e tyre me qëllim shlyerjen e pagesave, duke mos krijuar vonesa. Për monitorimin e vazhdueshëm, do të ngarkohet në Drejtorinë Qendrore të OSHKSH një punojnës, i cili do të raportojë çdo muaj mbi respektimin e afateve ligjore, në zbatim të legjislacionit.

**Raporti i vlerësimit të ndikimit - Shtojca2/a**

Ndryshimi i propozuar në projektligj nuk ka efekt në buxhetin e shtetit.

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
|  |  |  |  |  |  |  |  |  |  |  |
| **Faktori zbritës** |  |  |  |  |  |  |  |  |  |  |
| Kosto për buxhetin – njëherë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

Në pamundësi të përdorimit të metodës kosto-përfitime, përsa kohë Projektakti që po propozojmë nuk ka kosto në buxhetin e shtetit por ka përfitime që lidhen me aftësinë paguese të sipërmarrjeve për sektorin shëndetësor të cilat nuk mund të kuantifikohen, për të vlerësuar opsionet e propozuara kemi përdorur metodën e analizës me shumë kritere.

Kriteret e vendosura nga ana jonë propozohen të jenë:

1. Rritja e likuiditetit të sipërmarrjeve në sektorin e kujdesit shëndetësor për shkak të shlyerjes së detyrimeve në një kohë më të shkurtër;
2. Qarkullimi i punonjësve të këtyre sipërmarrjeve për shkak të vonesave në pagesa;
3. Mbyllja e sipërmarrjeve për paftësi paguese.

Shkalla e rëndësisë së kriteve është nga 1-4 ku me 4 vlerësohet kriteri më i rëndësishëm.

Shkalla e performancës do të jetë nga 0-5 ku 0 përfaqëson opsionin me pak të preferuar dhe 5 opsionin më të preferuar.

Në tabelën e mëposhtme paraqitet rezultati i opsioneve të shqyrtuara në këtë RIA:

|  |  |  |  |  |  |  |
| --- | --- | --- | --- | --- | --- | --- |
| Kriteret | Pesha | Opsioni 0 | Opsioni 1 | Opsioni 2 | Opsioni 3 | Opsioni4 |
| Rritja e likuiditetit të sipërmarrjeve në sektorin e kujdesit shëndetësor për shkak të shlyerjes së detyrimeve në një kohë më të shkurtër; | 4 | 0 | 1 (4) | 5 (20) | 2 (8) | 2 (8) |
| Qarkullimi i punonjësve të këtyre sipërmarrjeve për shkak të vonesave në pagesa; | 2 | 0 | 1 (2) | 5(10) | 2(4) | 2(4) |
| Mbyllja e sipërmarrjeve për paftësi paguese. | 3 | 0 | 0 | 5(15) | 2(6) | 2(6) |
| Kosto | 4 | 0 | 0 | 5 (20) | 2(8) | 2(8) |
| Totali i pikeve |  | 0 | 6 | 65 | 26 | 26 |

Sikurse shihet opsioni me vlerësimin më të lartë rezulton të jetë opsioni 2 pra opsioni i preferuar.

**MINISTRI I FINANCAVE DHE EKONOMISË**

**Anila DENAJ**